text: Utilfredshed trods overskud
  20 november 2012 kl. 08.01
  Vejle Boldklub Kolding fik et overskud på omkring en million i tredje kvartal. Men der er utilfredshed med indsatsen på banen.
  Med et overskud på omkring en million i tredje kvartal er underskudet for årets første ni måneder reduceret til cirka halvanden million kroner. Klubben regner med, at året ender med et nul.
  Men der er utilfredshed med den sportslige præstation.
  - Nok fastholder Vejle Boldklub Kolding en placering i toppen af Bet Safe Ligaen, men dette skyldes udelukkende, at vore konkurrenter heller ikke har haft momentum, siger formand Lars Schou.
  